આ સત્યથી કોઈ મો ન ફેરવી શકે કે વિપક્ષમાં બેઠેલી પાર્ટીના નેતાઓ સતત કંટાળી કંટાળી અન્ય પાર્ટીઓમાં ભાગવા લાગ્યા. (ભલે સારી રાજનીતિ માટે ગયા હોય, વેચાઈને ગયા હોય કે પોતાના કરતુતો છુપાવવા ગયા હોય કે પછી મજબૂરી વશ ગયા હોય પણ ગયા તો ખરા જ ને…?) પરિણામે સમયાંતરે અડધી તો કોંગ્રેસ જ ભાજપ બની ગઈ. અને વધેલી કોંગ્રેસ હાઇકમાન્ડની ભક્તિમાં અંધ બનીને વણવિચાર્યો વાણી વિલાસ અને તૃષ્ટીકરણની નીતિમાં ચારને રાજી કરવા માટે ચાલીશને નિરાશ કરતા જ રહ્યા. શરૂઆતમાં તો આ ન નડયું, પણ સમય પાકયે ફળ જાતે જ તૂટીને પડી જાય એમ આ મહા ખીચડીનો ગડો પણ ફૂટ્યો. આ ફૂટેલા ઘડામાં ૭૦ વર્ષ જૂની પાર્ટી ચકનાચૂર થઈને એવી તો વેરાઈ કે હવે લોકસભાની ૫૦૦+ સીટોમાં ૪૮ આસપાસ જ રહી ગઈ છે.